Kolmel viimasel aastal istutatud kultuurides pole midagi hullu. Eelmise kevade kuusebeebid on üleni lume all ja maapinnal paistavad vaid väikesed lumekühmud. Varasemad on samuti paksu lumega kaetud, aga külgedelt võib  avaustest mõnd rohelist oksa näha. Vanemad noorendikud seisavad sirgelt, välja arvatud mõned üksikud. Need on vara laasunud   ehk teisisõnu kitsede poolt ära söödud alumiste okstega pikakoivalised noorukid, kes viltu vajuvad. Praegu ei saa midagi teha, sest tüved on külmaga haprad ja ei tohi poolvägisi neid püsti sikutada. Kevadel võib-olla tuleb mõnda aitamas käia ja vaiu toestuseks panna.